CELEX: 32020D1222(01)
Language: et
Date: 2020-12-22 00:00:00
Title: Euroopa Parlamendi Juhatuse Otsus, 16. detsember 2020, millega muudetakse Euroopa Parlamendi liikmete põhimääruse rakendusmeetmeid 2020/C 444/01

22.12.2020   
               
               
                  ET
               
               
                  Euroopa Liidu Teataja
               
               
                  C 444/1
               
            
         EUROOPA PARLAMENDI JUHATUSE OTSUS,
         16. detsember 2020,
         millega muudetakse Euroopa Parlamendi liikmete põhimääruse rakendusmeetmeid
         (2020/C 444/01)
         EUROOPA PARLAMENDI JUHATUS,
         võttes arvesse Euroopa Liidu toimimise lepingut, eriti selle artikli 223 lõiget 2,
         võttes arvesse Euroopa Parlamendi liikmete põhimäärust (1),
         võttes arvesse Euroopa Parlamendi kodukorra artiklit 25
         ning arvestades järgmist:
         
                     (1)
                  
                  
                     Euroopa Parlamendi liikmete põhimääruse rakendusmeetmete (2) (edaspidi „rakendusmeetmed“) artikli 69 lõike 1 kohaselt võib juhatus igal aastal indekseerida hüvitatavate reisikulude, päevaraha ja üldkulude hüvitise summat eelneva aasta oktoobrile vastava ja Eurostati poolt avaldatud Euroopa Liidu aastase inflatsioonimäära ulatuses.
                  
               
                     (2)
                  
                  
                     18. novembril 2020 teatas Eurostat, et ajavahemikus 2019. aasta oktoobrist kuni 2020. aasta oktoobrini oli inflatsioonimäär Euroopa Liidus 0,3 %. Inflatsioonimäära arvesse võtmiseks tehtud kohandustest tulenevad uued summad peaksid hakkama kehtima 1. jaanuaril 2021 ning rakendusmeetmeid tuleks vastavalt muuta.
                  
               
                     (3)
                  
                  
                     Vastavalt rakendusmeetmete artikli 69 lõikele 2 tuleb rakendusmeetmete artikli 33 lõikes 4 osutatud maksimumsummat, mille ulatuses kaetakse parlamendiliikme isiklike kaastöötajatega seotud assisteerimiskulud, kui see on kohane, indekseerida igal aastal nõukogu määrusega (EMÜ, Euratom, ESTÜ) nr 259/68 (3) kehtestatud Euroopa Liidu ametnike personalieeskirjade artikli 65 kohaselt koostatud teabe alusel.
                  
               
                     (4)
                  
                  
                     Sellega seoses määras komisjon kindlaks, et 2020. aastal on kohandamismäär 0,7 %. Seega tuleks alates 1. juulist 2020 parlamendiliikme assisteerimiskulude hüvitatavat maksimumsummat suurendada 25 620 euroni kuus,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusmeetmeid muudetakse järgmiselt.
            
                        1)
                     
                     
                        Artikli 20 lõike 1 punkt a asendatakse järgmisega:
                        
                                    „a)
                                 
                                 
                                    vahemaa esimesed 50 km: 23,96 eurot;“.
                                 
                              
                  
                        2)
                     
                     
                        Artiklit 22 muudetakse järgmiselt:
                        
                                    a)
                                 
                                 
                                    lõige 1 asendatakse järgmisega:
                                    
                                       „1.   Artikli 10 lõike 1 punktis b osutatud reisidega seoses kantud kulude hüvitamise maksimumsumma on 4 517 eurot aastas.“;
                                    
                                 
                              
                                    b)
                                 
                                 
                                    lõike 3 esimene lõik asendatakse järgmisega:
                                    
                                       „3.   Parlamendikomisjoni või allkomisjoni esimehe reiside puhul osalemiseks konverentsidel või üritustel, millel käsitletakse Euroopale olulisi küsimusi ja mis kuuluvad vastava parlamendikomisjoni või allkomisjoni pädevusse ning millel on parlamentaarne mõõde, on tegelike reisikulude hüvitamise aastane maksimumsumma 4 517 eurot. Osalemiseks on vajalik parlamendi presidendi eelnev luba; enne loa andmist kontrollitakse vahendite olemasolu ülalnimetatud maksimumsumma ulatuses.“
                                    
                                 
                              
                  
                        3)
                     
                     
                        Artikli 24 lõige 2 asendatakse järgmisega:
                        
                           „2.   Kui ametlik tegevus toimub liidu territooriumil, makstakse parlamendiliikmele kindlasummalist päevaraha 324 eurot.“
                        
                     
                  
                        4)
                     
                     
                        Artikli 26 lõige 2 asendatakse järgmisega:
                        
                           „2.   Artikli 25 alusel makstav hüvitis on 4 576 eurot kuus.“
                        
                     
                  
                        5)
                     
                     
                        Artikli 33 lõige 4 asendatakse järgmisega:
                        
                           „4.   Alates 1. juulist 2020 on igakuine maksimumsumma, mille ulatuses kaetakse kõikide artiklis 34 osutatud isiklike kaastöötajatega seotud kulud, 25 620 eurot.“
                        
                     
                  
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
            Otsust kohaldatakse alates 1. jaanuarist 2021, välja arvatud artikli 1 punkt 5, mida kohaldatakse alates 1. juulist 2020.
         
         
            (1)  Euroopa Parlamendi 28. septembri 2005. aasta otsus 2005/684/EÜ, Euratom, millega võetakse vastu Euroopa Parlamendi liikmete põhimäärus (ELT L 262, 7.10.2005, lk 1).
         
            (2)  Euroopa Parlamendi juhatuse 19. mai ja 9. juuli 2008. aasta otsus Euroopa Parlamendi liikmete põhimääruse rakendusmeetmete kohta (ELT C 159, 13.7.2009, lk 1).
         
            (3)  EÜT L 56, 4.3.1968, lk 1.